РЕШЕНИЕ НА КОМИСИЯТА
от 26 март 2007 година
за изменение на Решение 2006/596/ЕО за изготвянето на списък на държавите-членки, за които се допуска финансиране от Кохезионния фонд за периода 2007-2013 г., по отношение на България и Румъния
(нотифицирано под номер C(2007) 1282)
(2007/188/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1083/2006 на Съвета от 11 юли 2006 г. относно определянето на общи разпоредби за Европейския фонд за регионално развитие, Европейския социален фонд и Кохезионния фонд и за отмяна на Регламент (EO) № 1260/1999 (1), и по-специално член 5, параграф 3 от него,
като има предвид, че:
(1)
С Решение 2006/596/ЕО на Комисията от 4 август 2006 г. (2) беше изготвен списък на държавите-членки, за които се допуска финансиране от Кохезионния фонд за периода 2007-2013 г.
(2)
След присъединяването на България и Румъния тези държави-членки следва да бъдат добавени в списъка на държавите-членки, за които се допуска финансиране от Кохезионния фонд за периода 2007-2013 г.
(3)
Решение 2006/596/ЕО следва съответно да се измени.
(4)
Oт съображения за яснота и правна сигурност, настоящото решение следва да се прилага, считано от датата на присъединяване на България и Румъния,
ПРИЕ НАСТОЯЩОТО РЕШЕНИЕ:
Член 1
Приложение I към Решение 2006/596/ЕО се заменя с приложението към настоящото решение.
Член 2
Настоящото решение се прилага от 1 януари 2007 г.
Член 3
Адресати на настоящото решение са държавите-членки.
Съставено в Брюксел на 26 март 2007 година.